Rulon Gardner
Rulon Gardner (sündinud 16. augustil 1971) on Ameerika Ühendriikide maadleja. Gardner võitis 2000. aasta suveolümpiamängudel Sydneys 13 aastat võitmatuna püsinud kolmekordset olümpiavõitjat Aleksander Karelinit. 2000. aastal pälvis ta James E. Sullivani autasu, mida antakse väljapaistvate saavutuste eest harrastussportlasele Ameerika Ühendriikides alates 1930. aastast. Maadlejatest on selle auhinna saanud veel Bruce Baumgartner ja John Smith. 2004. aastal võitles Gardner MMA reeglite järgi Hidehiko Yoshidaga, kes on judos 1992. aasta olümpiavõitja, Gardner võitis kohtunike otsusega.